ທ່ານໝໍ ສູຕິ​ນາລີ ຈີນ ຖືກສານ ຝາກໂທ​ດ ປະຫານ​ຊີວິດ ໃນຖານ ຄ້າເດັກ​ທາລົກ​ (ວີດີໂອ)
ສານຊັ້ນກາງ ຂອງເມືອງ Weinan ​ໃນ​​ແຂວງ Shaanxi ປະກາດ ກ່ຽວກັບການຕັດສິນ​ໂທດດັ່ງກ່າວ ​ໃນ​ວັນ​ອັງຄານມື້​ນີ້​ຊຶ່ງ​ໃນ​ຈີນ​ແລ້ວ ແມ່ນເທົ່າກັນກັບ ຈໍາ​ຄຸກ​ຕະຫຼອດ​ຊີວິດ.
ສານຂອງຈີນ ໄດ້ຝາກໂທດປະຫານຊີວິດຕໍ່ທ່ານໜໍຄົນນຶ່ງ ໃນພາກເໜືອຂອງປະເທດ ທີ່ຖືກພົບເຫັນວ່າ ມີຄວາມຜິດ ໃນຖານລັກເດັກນ້ອຍທາລົກ 7 ຄົນ ແລະຂາຍໃຫ້ ກັບກຸ່ມ ຄ້າມະນຸດ ສານຊັ້ນກາງ ຂອງເມືອງ Weinan ໃນແຂວງ Shaanxi ທາງພາກເໜືອຂອງປະເທດ ໄດ້ປະກາດກ່ຽວກັບການຕັດ ສິນໂທດດັ່ງກ່າວ ໃນວັນອັງຄານມື້ນີ້ ຊຶ່ງໃນຈີນແລ້ວແມ່ນ ເທົ່າກັນກັບຈໍາຄຸກຕະຫຼອດຊີວິດ ທ່ານນາງ Zhang Shuxia ຊຶ່ງແມ່ນທ່ານໜໍທີ່ຮັບຜິດຊອບ ໃນການຄອດລູກທີ່ ໂຮງໝໍໃນເຂດເມືອງ Fuping ຂອງແຂວງ Shaanxi ຍອມຮັບ ຕໍ່ສານວ່າ ໄດ້ຂາຍເດັກນ້ອຍທາລົກ 7 ຄົນ ໃຫ້ກັບກຸ່ມຄ້າມະນຸດແທ້ ທ່ານໝໍສູຕິນາລີ ໄວ 55 ປີ ຄົນນີ້ ໄດ້ຖືກກ່າວຫາວ່າ ໄດ້ທໍາການເກ້ຍກ່ອມ ໃຫ້ພວກພໍ່ແມ່ຂອງພວກເດັກນ້ອຍ ຍອມປະລະພວກເດັກນ້ອຍ ໂດຍອ້າງວ່າ ພວກເດັກນ້ອຍເຫຼົ່ານີ້ມີພະຍາດທາງກໍາມະພັນທີ່ຮ້າຍແຮງນັ້ນ 6 ຄົນໃນກຸ່ມພວກເດັກນ້ອຍທັງໝົດນັ້ນ ແມ່ນໄດ້ຖືກຊ່ອຍໄວ້ໄດ້ແລ້ວ ແຕ່ວ່າມີຄົນນຶ່ງ ເສຍຊີວິດ ຫຼັງຈາກທີ່ໄດ້ຖືກຂາຍ ໃນລາຄາພຽງແຕ່ 165 ໂດລ່າເທົ່ານັ້ນ